Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4413

(1) Ha a jelenlegi Közösség és Görög Köztársaság közötti kereskedelemben a 61. cikkben említett kompenzációs összegeket alkalmaznak egy vagy több olyan alapvető termék esetében, amelyeket az egyes, mezőgazdasági termékek feldolgozásával előállított árukra alkalmazható kereskedelmi rendszer megállapításáról szóló 1059/69/EGK rendelettel, vagy a glukózról és laktózról szóló 2730/75/EGK rendelettel, vagy az ovalbumin és a laktalbumin közös kereskedelmi rendszeréről szóló 2783/75/EGK rendelettel szabályozott áruk előállítása során használtak fel, az alábbi átmeneti intézkedéseket kell alkalmazni: – a 61. cikkben említett kompenzációs összegek alapján és az 1059/69/EGK rendeletben az e rendelettel szabályozott árukra alkalmazandó változó elem számítására vonatkozóan megállapított szabályoknak megfelelően kiszámított kompenzációs összeget kell alkalmazni a Görögországból a Közösség területére szállított ilyen termékek behozatalára, – az 1059/69/EGK rendelettel szabályozott áruk harmadik országokból Görögországba történő behozatala esetén az említett rendeletben meghatározott változó elemet az első francia bekezdésben említett kompenzációs összeggel kell – a körülményektől függően – növelni vagy csökkenteni, – egy, az alaptermékekre vonatkozóan rögzített kompenzációs összegek alapján és a Szerződés II. mellékletében nem szereplő áruk formájában exportált egyes mezőgazdasági termékekre vonatkozó export-visszatérítés megadása általános szabályainak megállapításáról és az ilyen visszatérítések összegének rögzítésére vonatkozó kritériumokról szóló 2682/72/EGK rendeletben a visszatérítések kiszámítására előírt szabályokkal összhangban meghatározott kompenzációs összeget kell alkalmazni az említett rendeletben szabályozott áruknak (az albuminok kivételével) a Közösségből Görögországba történő kivitele esetében, – a 2730/75/EGK rendelettel és a 2783/75/EGK rendelettel szabályozott termékek harmadik országokból és a Közösségből Görögországba, illetve Görögországból a Közösségbe történő behozatala esetén egy, a 61. cikkben említett kompenzációs összegek alapján és a fent említett rendeletekben az importterhek kiszámítására vonatkozóan meghatározott szabályoknak megfelelően kiszámított kompenzációs összeget kell alkalmazni, – a 2682/72/EGK rendelettel és a 2730/75/EGK rendelettel szabályozott, Görögországból harmadik országokba kivitt termékekre a harmadik, illetve negyedik francia bekezdésben említett kompenzációs összegek vonatkoznak.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes